**OBRAZLOŽENJE PRORAČUNA**

**OPĆINE SVETI IVAN ŽABNO**

**ZA 2020. I PROJEKCIJA ZA 2021. I 2022. GODINU**

PRAVNI OSNOV

Odredbama članka 39. Zakona o proračunu („Narodne novine“, broj 87/08., 136/12.i 15/15), predstavničko tijelo donosi proračun na razini podskupine ekonomske klasifikacije za iduću proračunsku godinu i projekciju na razini skupine ekonomske klasifikacije za sljedeće dvije proračunske godine do konca tekuće godine, i to u roku koji omogućuje primjenu proračuna s 1. siječnjem godine za koju se donosi proračun. Izmjene i dopune proračuna provode se po postupku za donošenje proračuna i projekcija.

OBRAZLOŽENJE

UVOD

Metodologija za izradu proračuna jedinice lokalne i područne (regionalne) samouprave propisana je Zakonom o proračunu („ Narodne novine“ broj 87/08., 136/12. i 15/15), podzakonskim aktima kojima se regulira provedba navedenog Zakona, ponajprije Pravilnikom o proračunskim klasifikacijama (Narodne novine, br. 26/10. i 120/13) i Pravilnikom o proračunskom računovodstvu i Računskom planu („Narodne novine, br. 124/14. i 115/15). U slučajevima izmjena proračuna, odnosno promjene sredstava planiranih za razvojne programe, potrebno je izmijeniti i planove razvojnih programa.

Prijedlog Proračuna sastoji se od:

1. Plana za 2020. godinu i projekcija za 2021. i 2022. godinu s pripadajućim indeksima i Obrazloženjem, koji se sastoji od:
   * Općeg dijela Proračuna kojeg čine Račun prihoda i rashoda, Račun financiranja
   * Posebnog dijela Proračuna kojeg čine planovi rashoda i izdataka proračunskih korisnika raspoređeni u tekuće i razvojne programe za tekuću proračunsku godinu,
2. Plana razvojnih programa Općine Sveti Ivan Žabno za razdoblje od 2020. do 2022. godine,
3. Odluke o izvršavanju Proračuna Općine Sveti Ivan Žabno za 2020. godinu.

Prihodi proračuna za 2020. godinu planirani su u iznosu od 24.056.287,40 kn koji se sastoje od 23.646.287,40 kn prihoda poslovanja, 410.462,69 kn prihoda od prodaje nefinancijske imovine. Projicirani prihodi u 2021. i 2022. godini iznose 20.982.198,25 kn, odnosno 23.110.215,19 kn.

1. **OPĆI DIO PRORAČUNA OPĆINE SVETI IVAN ŽABNO ZA 2020. GODINU**
2. **RAČUN PRIHODA I RASHODA**
   1. **PRIHODI PRORAČUNA**

1.1.2. Prihodi (skupina 6 + skupina 7)

**Porezni prihodi** planirani su u Proračunu Općine Sveti Ivan Žabno s 10.458.821,23 kuna za 2020. godinu, od navedenog 95% od ukupnih poreznih prihoda odnosi se na porez na dohodak u koji sada pripadaju i sredstva temeljem fiskalnog izravnanja.

**Prihodi od pomoći subjekata unutar općeg proračuna** planirani su s 11.285.100,00 kn, a čine ih prihodi pomoći namijenjeni financiranju kapitalnih projekata u iznosu 100.000,00 kn Ministarstva kulture, pomoći od Ministarstva regionalnog razvoja i fondova EU u iznosu 300.000,00 kn – očekuje se prijava za sredstva koja bi se koristila za daljnu izgradnju vodovodne mreže, pomoći iz županijskog proračuna za drvarinu 17.100,00 kn, pomoći iz županijskog proračuna po završenim projektima 300.000,00 kn, tekuće pomoći iz županijskog proračuna za održavanje izbora u iznosu 450.000,00 kuna, pomoći Fonda za energetsku učinkovitost – 648.000,00 kn za projekte koji će se provoditi, tekuća pomoć temeljem prijenosa EU sredstava planirana je sa 4.900.000,00 kn i to za financiranje sanacije smetlišta Trema-Gmanje, tekuća pomoć iz državnog proračuna temeljem prijenosa EU sredstava za izgradnju vrtića planirana je sa 3.720.000,00 kuna, tekuća pomoć iz državnog proračuna Ministarstva graditeljstva za komunalnu opremu – 350.000,00 kn, tekuće pomoći od proračunskog korisnika drugog proračuna temeljem prijenosa EU sredstava LAG- za izgradnju doma Štefanci-Ištoki (kandidiranje na natječaj kod Agencije za plaćanja u poljoprivredi i ruralnom razvoju, mjera 7.4.1.)- 260.000,00 kn, tekuća pomoć temeljem prijenosa EU sredstava za energetsku obnovu zgrade (sredstva po zadnjem ZNS-u) u iznosu 140.000,00 kn, sredstva Hrvatskog zavoda za zapošljavanje u iznosu 100.000,00 kuna za djelatnike na javnim radovima.

**Prihodi od imovine** planirani su s 563.066,17 kn, a čine ih najvećim dijelom prihodi od zakupa i iznajmljivanja imovine, odnosno poslovnih prostora, te stanova i prihodi od nezakonito izgrađenih zgrada.

**Prihodi od upravnih i administrativnih pristojbi, pristojbi po posebnim propisima**  planirani su sa 1.297.300,00 kn. U ovoj skupini prihoda najznačajniji su prihodi od komunalne naknade, planirani u iznosu 680.000,00 kn, doprinosi za šume u iznosu 450.000,00 kn, komunalni doprinos u iznosu 40.000,00, prihodi mještana za modernizaciju nerazvrstanih cesta u iznosu 68.000,00 kn, ostali prihodi planirani su u manjim iznosima.

**Prihodi od prodaje proizvoda i robe te pruženih usluga i prihodi od donacija** planirani su za 2020. godinu sa 32.000,00 kuna. U planiranim prihodima od pruženih usluga nalaze se najvećim dijelom prihodi od naknade za uređenje voda sa iznosom 30.000,00 kuna, odnosno 10% pripadajućih sredstava.

**Tekuće donacije trgovačkih društava i fizičkih osoba** planirani su s iznosom od 2.000,00 kn

**Kazne, upravne mjere i ostali prihodi** odnose se na troškove prisilne naplate u iznosu 10.000,00 kn.

**Prihodi od prodaje nefinancijske imovine** planirani su sa 410.000,00 kn, a plan za 2020. godinu odnosi se na poljoprivredno zemljište (prodaja) 392.000,00 kn i prihode od prodaje stanova sa stanarskim pravom 18.000,00 kn.

* 1. **RASHODI PRORAČUNA**

Prema općem dijelu proračuna, u kojem su rashodi proračuna prikazani samo po ekonomskoj klasifikaciji, struktura rashoda za 2020. godinu je sljedeća:

1. Rashodi poslovanja s planom od 12.118.013,65 kn
2. Rashodi za nabavu nefinancijske imovine 15.688.273,75 kn.

Rashodi poslovanja su rashodi koji obuhvaćaju rezultate transakcija koje utječu na smanjenje neto vrijednosti, a klasificiraju se na sljedeće skupine računskog plana:

31 - Rashodi za zaposlene 1.317.194,01 kn

32 - Materijalni rashodi 5.119.142,01 kn

34 - Financijski rashodi 14.000,00 kn

36 - Pomoći dane u inozemstvo i unutar općeg proračuna 892.045,67 kn

37 - Naknade građanima i kućanstvima na temelju osiguranja i druge naknade – 581.113,96 kn

38 - Ostali rashodi 4.194.518,00 kn.

Rashodi za nabavu nefinancijske imovine jesu:

41 – Rashodi za nabavu neproizvedene dugotrajne imovine – 100.000,00 kn

42 – Rashodi za nabavu proizvedene dugotrajne imovine –11.488.273,75 kn

45 – Rashodi za dodatna ulaganja na nefinancijskoj imovini – 4.100.000,00 kn

**Račun financiranja,** odnosno zaduživanje za Kapitalni projekt Školske sportske dvorane u Svetom Ivanu Žabnu planiran je sa 3.750.000,00 kuna u 2020. godini, a u projekciji za 2021. godinu planirano je preostalih 50% u iznosu 3.750.000,00 kuna. Početak otplate glavnice i kamata planiran je u 2022. godini u iznosu 1.200.000,00 kuna.

Također početak kapitalnog projekta planiran je u 2020. godini, a završetak 2021. godini.

Ukupna predviđena vrijednost projekta Izgradnje školske sportske dvorane je 15.000.000,00 kuna, omjer financiranja između Koprivničko-križevačke županije i Općine Sveti Ivan Žabno iznosio bi 50:50.

Posebnom Odlukom o raspodjeli raspoloživih sredstava iz 2019. godine izvršit će se preraspodjela u strukturi rezultata poslovanja radi pokrića manjka prihoda ili rasporeda viška prihoda i raspodjela sredstava prema izvorima financiranja i namjeni korištenja sredstava u 2020. godini, a Izmjenama i dopunama uvrstit će se u Proračun za 2020. godinu.

**Osnovni ciljevi i projekti Općine Sveti Ivan Žabno definirani su kroz sljedeće**:

1. Izgradnja i održavanje komunalne infrastrukture (naglasak na održavanju i rekonstrukciji ulične rasvjete, održavanju i izgradnji nerazvrstanih cesta, pomoć pri sufinanciranju lokalnih cesta koje prolaze kroz općinu, održavanju javnih površina, održavanje društvenih domova kao i rekonstrukcije domova, cilj poboljšati kompletnu infrastrukturu kao preduvjet za razvoj gospodarstva, te ostanak mladih naraštaja u općini

2. Upravljanje imovinom – nekretninama i pokretninama (zakup i prodaja poljoprivrednog zemljišta, omogućavanje mladim obiteljskim poljoprivredenim gospodarstvima bavljenje poljoprivredom, jer Općina Sveti Ivan Žabno raspolaže većim kompleksima poljoprivrednog zemljišta.

3. Izgradnja vodovodne mreže kroz Općinu Sveti Ivan Žabno, planirano pokrivanje cijele općine vodovodnom infrastrukturom

4. Izgradnja kanalizacijske mreže kroz Općinu Sveti Ivan Žabno u narednom trogodišnjem razdoblju

5. Razvoj preduvjeta za kvalitetno održavanje nastave tjelesnog odgoja u svrhu zaštite djece predškolskog i osnovnoškolskog uzrasta, te omogućavanje kvalitetnog i zdravog odrastanja djece školske dobi uz bavljenje sportom. Kapitalni projekt u suradnji sa Koprivničko-križevačkom županijom Izgradnje školske sportske dvorane planiran u narednom dvogodišnjem razdoblju, uz zaduživanje i sufinanciranje projekta u 50% - tnom iznosu.

6. Pokrenuti i razvijati lokalne temeljne usluge stanovnika općine Sveti Ivan Žabno, kroz odgojno-obrazovnu djelatnost te s time povezanu infrastrukturu, izgradnjom dječjeg vrtića čiji je završetak planiran u 2020. godini, ostvariti, organizirati i razvijati uslugu odgoja i obrazovanja za predškolce te time proširiti temeljne lokalne usluge za stanovnike općine Sveti Ivan Žabno

7. Zaštita okoliša, planiran završetak projekta sanacije smetlišta Trema-Gmanje

8. Pomoć lokalnom stanovništvu kroz provođenje natalitetnih mjera isplatom porodiljnih naknada, sufinanciranje cijene prijevoza učenika, sufinanciranje smještaja u vrtić, sufinanciranje stipendija, sufinanciranje socijalne skrbi i zdravstva, također sufinanciranje udruga i sporta temeljem provođenja natječaja

9. Financiranje vatrogasne zajednice i DVD-a, civilne zaštite, Hrvatske gorske službe spašavanja,  podrazumijeva planiranje zaštite od požara, provođenje mjera zaštite od požara i drugih elementarnih nepogoda s ciljem zaštite života, zdravlja i sigurnosti ljudi i životinja te sigurnosti materijalnih dobara, okoliša i prirode od požara ili drugih nepogoda.

1. **POSEBNI DIO PRORAČUNA OPĆINE SVETI IVAN ŽABNO ZA 2020. GODINU**

U Posebnom dijelu proračuna rashodi se prate po organizacijskoj, funkcijskoj, programskoj klasifikaciji i izvorima financiranja.

**Organizacijska klasifikacija:**

* Razdjel 001 – Općinsko vijeće
* Razdjel 002 – Jedinstveni upravni odjel

|  |  |  |  |  |
| --- | --- | --- | --- | --- |
| **IZVORI financiranja:** |  | PLAN | PROJEKCIJA | PROJEKCIJA |
|  |  | **2** | **3** | **4** |
| **BROJ KONTA** | **VRSTA PRIHODA / PRIMITAKA** | **2020** | **2021** | **2022** |
| UKUPNO PRIHODI / PRIMICI | | **27.806.287,40** | **24.732.198,25** | **23.110.215,19** |
| **Izvor 1.1. OPĆI PRIHODI I PRIMICI** | | **10.712.821,23** | **10.958.936,60** | **10.992.308,38** |
| **Izvor 3.1. VLASTITI PRIHODI** | | **186.084,00** | **180.501,48** | **178.640,64** |
| **Izvor 3.2. PRIHODI OD PRODAJE NEFINANCIJSKE IMOVINE** | | **410.000,00** | **397.700,00** | **393.600,00** |
| **Izvor 4.1. PRIHODI PO POSEBNIM PROPISIMA** | | **1.460.282,17** | **1.439.033,17** | **1.431.950,17** |
| **Izvor 5.1. POMOĆI DRŽAVNOG I ŽUPANIJSKOG PRORAČUNA** | | **11.285.100,00** | **8.004.087,00** | **10.111.796,00** |
| **Izvor 6.1. DONACIJE OD PRAVNIH I FIZIČKIH OSOBA** | | **2.000,00** | **1.940,00** | **1.920,00** |
| **Izvor 7.1. PRIMICI OD ZADUŽIVANJA-POZAJMICA** | | **3.750.000,00** | **3.750.000,00** | **0,00** |
| UKUPNO RASHODI / IZDACI | | **27.806.287,40** | **24.732.198,25** | **23.110.215,19** |
| **Izvor 1.1. OPĆI PRIHODI I PRIMICI** | | **10.712.821,23** | **10.958.936,60** | **10.992.308,38** |
| **Izvor 3.1. VLASTITI PRIHODI** | | **186.084,00** | **180.501,48** | **178.640,64** |
| **Izvor 3.2. PRIHODI OD PRODAJE NEFINANCIJSKE IMOVINE** | | **410.000,00** | **397.700,00** | **393.600,00** |
| **Izvor 4.1. PRIHODI PO POSEBNIM PROPISIMA** | | **1.460.282,17** | **1.439.033,17** | **1.431.950,17** |
| **Izvor 5.1. POMOĆI DRŽAVNOG I ŽUPANIJSKOG PRORAČUNA** | | **11.285.100,00** | **8.004.087,00** | **10.111.796,00** |
| **Izvor 6.1. DONACIJE OD PRAVNIH I FIZIČKIH OSOBA** | | **2.000,00** | **1.940,00** | **1.920,00** |
| **Izvor 7.1. PRIMICI OD ZADUŽIVANJA-POZAJMICA** | | **3.750.000,00** | **3.750.000,00** | **0,00** |

Posebni dio prema funkcijskoj klasifikaciji, skraćeni pregled:

|  |  |  |  |  |
| --- | --- | --- | --- | --- |
|  |  | **PLAN** | **PROJEKCIJA** | **PROJEKCIJA** |
|  |  | **1** | **2** | **3** |
| **BROJ KONTA** | **VRSTA PRIHODA / PRIMITAKA** | **2020** | **2021** | **2022** |
| UKUPNO RASHODI / IZDACI | | **27.806.287,40** | **24.732.198,25** | **23.110.215,19** |
| **FUNKCIJSKA KLASIFIKACIJA 011 Izvršna i zakonodavna tijela, financijski i fiskalni poslovi, vanjski poslovi** | | **3.613.623,80** | **3.699.546,68** | **3.412.706,65** |
| **FUNKCIJSKA KLASIFIKACIJA 013 Opće usluge** | | **965.736,00** | **1.060.854,45** | **1.012.020,61** |
| **FUNKCIJSKA KLASIFIKACIJA 016 Opće javne usluge koje nisu drugdje svrstane** | | **94.076,25** | **91.253,96** | **90.313,20** |
| **FUNKCIJSKA KLASIFIKACIJA 022 Civilna obrana** | | **465.500,00** | **451.835,00** | **442.680,00** |
| **FUNKCIJSKA KLASIFIKACIJA 032 Usluge protupožarne zaštite** | | **100.000,00** | **97.000,00** | **96.000,00** |
| **FUNKCIJSKA KLASIFIKACIJA 042 Poljoprivreda, šumarstvo, ribarstvo i lov** | | **17.000,00** | **16.670,00** | **16.320,00** |
| **FUNKCIJSKA KLASIFIKACIJA 043 Gorivo i energija** | | **75.000,00** | **72.750,00** | **72.000,00** |
| **FUNKCIJSKA KLASIFIKACIJA 045 Promet** | | **2.363.102,17** | **2.471.526,36** | **2.561.978,08** |
| **FUNKCIJSKA KLASIFIKACIJA 051 Gospodarenje otpadom** | | **70.000,00** | **0,00** | **67.200,00** |
| **FUNKCIJSKA KLASIFIKACIJA 052 Gospodarenje otpadnim vodama** | | **200.000,00** | **6.000.000,00** | **5.000.000,00** |
| **FUNKCIJSKA KLASIFIKACIJA 055 Istraživanje i razvoj: Zaštita okoliša** | | **5.229.923,75** | **0,00** | **0,00** |
| **FUNKCIJSKA KLASIFIKACIJA 061 Razvoj stanovanja** | | **142.608,40** | **123.780,15** | **122.504,06** |
| **FUNKCIJSKA KLASIFIKACIJA 062 Razvoj zajednice** | | **1.000.697,40** | **718.476,48** | **868.188,79** |
| **FUNKCIJSKA KLASIFIKACIJA 063 Opskrba vodom** | | **2.675.000,00** | **4.138.892,21** | **6.079.496,39** |
| **FUNKCIJSKA KLASIFIKACIJA 064 Ulična rasvjeta** | | **490.000,00** | **475.300,00** | **470.400,00** |
| **FUNKCIJSKA KLASIFIKACIJA 076 Poslovi i usluge zdravstva koji nisu drugdje svrstani** | | **96.510,00** | **93.614,70** | **92.649,60** |
| **FUNKCIJSKA KLASIFIKACIJA 081 Službe rekreacije i sporta** | | **4.050.000,00** | **4.050.000,00** | **320.000,00** |
| **FUNKCIJSKA KLASIFIKACIJA 082 Službe kulture** | | **50.000,00** | **50.000,00** | **48.000,00** |
| **FUNKCIJSKA KLASIFIKACIJA 086 Rashodi za rekreaciju, kulturu i religiju koji nisu drugdje svrstani** | | **272.000,00** | **264.740,00** | **261.120,00** |
| **FUNKCIJSKA KLASIFIKACIJA 091 Predškolsko i osnovno obrazovanje** | | **5.499.395,67** | **528.364,30** | **552.363,85** |
| **FUNKCIJSKA KLASIFIKACIJA 092 Srednjoškolsko obrazovanje** | | **126.000,00** | **122.220,00** | **120.960,00** |
| **FUNKCIJSKA KLASIFIKACIJA 104 Obitelj i djeca** | | **70.000,00** | **67.900,00** | **67.200,00** |
| **FUNKCIJSKA KLASIFIKACIJA 107 Socijalna pomoć stanovništvu koje nije obuhvaćeno redovnim socijalnim programima** | | **85.000,00** | **82.540,00** | **81.600,00** |
| **FUNKCIJSKA KLASIFIKACIJA 109 Aktivnosti socijalne zaštite koje nisu drugdje svrstane** | | **55.113,96** | **54.933,96** | **54.513,96** |

Obrazloženje programske klasifikacije iz Posebnog dijela Proračuna:

Program 1000 FINANCIRANJE REDOVNE DJELATNOSTI OPĆINE na organizacijskoj klasifikaciji **OPĆINSKOG VIJEĆA** sastoji se od slijedećih aktivnosti:

Kroz Aktivnost A100001 Materijalni rashodi planirana su sredstva za razdoblje 2020. do 2022. godine i to za naknade troškova vijećnicima, naknade povjerenstvima i biračkim odborima za predstojeće izbore, reprezentaciju, rashode protokola u iznosu 521.000,00 kn, uz smanjenje za 2021. i smanjenje za 2022. godinu.

Aktivnost A100002 Političke stranke - planirana su sredstva za političke stranke u iznosu 31.008,00 kn za 2020. godinu.

Aktivnost A100003 Sponzorstva odnose se na pokroviteljstva Općine planirana u iznosu 20.000,00 kn za 2020. godinu.

Aktivnost A100005 Materijalni rashodi i rashodi za usluge planirani su u iznosu 202.000,00 kn za 2020. godinu, a odnosi se na odvjetničke usluge, planirani iznos 80.000,00 kn, premije osiguranja imovine 2.000,00 kn i geodetsko-katastarske usluge 120.000,00 kn.

Program 1000 Prostorni plan na organizacijskoj klasifikaciji Općinskog vijeća planiran je sa slijedećim aktivnostima:

Aktivnost ZZPU-Izrada izvješća o stanju u prostoru planirana je za 2020. u iznosu 15.000,00kn.

Program 1002 SUFINANCIRANJE SPORTA, KULTURE I RELIGIJE sastoji se od aktivnosti: Održavanje svetoivanjskih dana koja je planirana sa 85.000,00 kn za 2020. godinu.

Na organizacijskoj klasifikaciji **JEDINSTVENOG UPRAVNOG ODJELA** planirani su sljedeći programi:

Program 1000 FINANCIRANJE REDOVNE DJELATNOSTI sastoji se od slijedećih aktivnosti:

Kroz Aktivnost A100004 Rashodi za zaposlene planirana su sredstva za razdoblje od 2020. do 2022. godine i to za podmirenje bruto plaća i doprinosa na plaće za obavezno zdravstveno osiguranje, za 5 zaposlenih službenika i namještenika i dva dužnosnika, te ostali rashodi za zaposlene u iznosu 1.300.117,76 kuna.

Aktivnost A100005 Materijalni rashodi i rashodi za usluge planirana je za 2020. godinu sa 950.106,44 kn, u iznosu su sadržane dnevnice za službeni put, naknade na službenom putu, naknade za prijevoz na posao i s posla, seminari, savjetovanja, uredski materijal, literatura, materijal i sredstva za čišćenje, plin, motorni benzin i dizel gorivo, tekuće održavanje fotokopirnog aparata i ostalih uređaja i opreme, sitni inventar, usluge telefona, telefaksa, poštarina, usluge tekućeg i investicijskog održavanja računala i printera, tisak, sufinanciranje dimnjačarske usluge, ugovori o djelu, ostale usluge promidžbe i informiranja, ostale nespomenute usluge- 1% naknade ministarstvu finanacija za raspoređivanje sredstava fiskalnog izravnanja, ostale nespomenute usluge-zaštita na radu, tuzemne članarine i HRT pretplata javnobilježničke pristojbe, ostali nespomenuti rashodi poslovanja, usluge pri registraciji prijevoznih sredstava, ostale usluge promidžbe i informiranja – vidljivost EU projekata, troškovi pružanja savjetodavnih usluga-konzultantske usluge, usluge tekućeg i investicijskog održavanja – čišćenje snijega, usluge ažuriranja računalnih programa – održavanje programa.

Aktivnost A100008 Opremanje jedinstvenog upravnog odjela planirana je za 2020. godinu s 55.000,00 kn, a odnosi se na nabavu računala, uredskog namještaja i informatičkih programa.

Aktivnost A1000009 Rashodi za zaposlene-javni radovi planirana je sa 94.076,25 kuna.

Program 1000 VODOVOD planiran je u iznosu 2.675.000,00 kn, a sastoji se od slijedećih aktivnosti:

Kapitalni projekt K100007 Kapitalne donacije Vodnim uslugama d.o.o. Križevci za izgradnju vodoopskrbne mreže Temeljem Zakona o vodama, cijelim sustavom vodoopskrbe upravlja Poduzeće Vodne usluge d.o.o. pa stoga sva sredstva za izgradnju vodovoda na području naše općine doznačujemo Vodnim uslugama d.o.o. Križevci. Planirano za 2020. godinu je 2.675.000,00 kuna, od toga je 300.000,00 kuna planirano kandidirati prema Ministarstvu regionalnog razvoja i fondova EU kao pomoć u sufinanciranju vodoopskrbe.

Program 1000 IZGRADNJA CESTA

Aktivnost A100001 Modernizacija nerazvrstanih cesta planirana je za 2020. godinu u iznosu 1.000.000,00 kn, cilj aktivnosti je osigurati bolje uvjete stanovanja mještana općine, te bolju povezanost.

Aktivnost A100002 Putna i kanalska mreža planom za 2020. planirana je sa 155.282,17 kn i očekivani cilj je spriječiti poplave, odnosno poboljšati odvodnju.

Aktivnost A1000003 Tekuće održavanje mostova plan 2020. do 2022., iznos je 30.084,00 kn za 2020., 29.181,48 kn za 2021., te za 2022. 28.880,64 kn.

Aktivnost Modernizacija lokalnih cesta planirana je za 2020. godinu u iznosu 600.000,00 kuna, a odnosi se na pomoć Županijskoj upravi za ceste temeljem Sporazuma. Planira se sufinancirati lokalna cesta Hrsovo, te podloga za lokalnu cestu Lanišće-Brestaki i time omogućiti kvalitetniju lokalnu povezanost stanovnika naše općine.

Također u cilju što bolje prometne povezanosti navedena aktivnosti planira se provoditi i u 2021. godini s iznosom 582.000,00 kuna, a u 2022. planiran je iznos od 576.000,00 kuna.

Aktivnost A100005 Snimanje i ucrtavanje cesta planirano je za 2020. godinu iznosom od 40.000,00 kn.

Program 1002 IZGRADNJA KOMUNALNE INFRASTRUKTURE

Kapitalni projekt K100001 Kanalizacija planiran je za 2020. godinu sa 200.000,00 kn, sredstva se također refundiraju Vodnim uslugama d.o.o. Križevci jer upravljaju i sustavom odvodnje, sredstva su namjenjena financiranju kanalizacije uz državnu cestu D28 na relaciji Škrinjari-Markovac Križevački, također se u narednim godinama planira graditi kanalizacijska mreža na području općine, te je za 2021. godinu planiran iznos od 6.000,000,00 kuna, a 5.000.000,00 kuna planirano je za 2022. godinu.

Kapitalni projekt K100002 Projektna dokumentacija u iznosu 100.000,00 kn za 2020. godinu planirana je za izradu projektne dokumentacije za domove i ceste i zgrade općine.

Tekući projekt T100001 Financiranje izrade popratne dokumentacije za korištenje EU sredstava planiran je iznosima 564.000,00 kn, 747.080,00 kn, 541.440,00 kn kroz godine od 2020. do 2022., sredstva će se koristiti za prijave na raspisane natječaje za korištenje EU sredstava.

Program 1003 ODRŽAVANJE KOMUNALNE INFRASTRUKTURE

Aktivnost A100001 Održavanje javne rasvjete plan za 2020. godinu je 490.000,00 kn.

Planirani iznos obuhvaća rekonstrukciju javne rasvjete u iznosu 300.000,00 kn, potrošnju javne rasvjete u iznosu 130.000,00 i održavanje javne rasvjete u iznosu 60.000,00 kn.

Aktivnost A100002 Održavanje javnih površina i odvoz smeća planirana je za 2020. godinu sa 253.736,00 kn, a odnosi se na radove na javnim površinama i odvoz smeća.

Aktivnost A100004 Modernizacija nogostupa planirana je za 2020. godinu sa 237.736,00 kn, za 2021. 298.503,92 kn, za 2022. godinu 225.626,56 kn.

Aktivnost A100005 Održavanje nerazvrstanih cesta planirana je za 2020. godinu sa 300.000,00 kuna.

Program 1004 ODRŽAVANJE GRAĐEVINSKIH OBJEKATA sadrži sljedeće aktivnosti:

Aktivnost A100001 Održavanje građevinskih objekata, konkretno za održavanja zgrada općine planirano je 600.000,00 kn za 2020., 691.540,53 kn za 2021. i 646.514,05 kn za 2022..

Aktivnost Uređenje autobusnih stajališta planirana je sa 10.000,00 kuna za 2020. godinu.

Aktivnost Legalizacija građevinskih objekata planirana je sa 20.000,00 kuna za 2020. godinu.

Program 1005 GRADNJA OBJEKATA U VLASNIŠTVU OPĆINE sastoji se od:

Kapitalnog projekta K1000010 Rekonstrukcija doma u naselju Štefanci-Ištoki koji je planiran za 2020. godinu u iznosu 260.000,00 kuna. Navedeni projekt je odabran te smo dobili Odluku o odabiru projekta kojom LAG „Prigorje“ utvrđuje da je Zahtjev za potporu Zgrada za javne namjene-društvene namjene društveni dom-rekonstrukcija na LAG natječaju za provedbu tipa operacije 2.1.1.iz LRS LAG-a Ulaganja u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu odabran od strane Upravnog odbora LAG-a „PRIGORJE“. Zahtjev za potporu LAG „PRIGORJE“ podnosi putem AGRONET-a, a postupak dodjele potpore Općini Sveti Ivan Žabno provodi Agencija za plaćanja u poljoprivredi, ribarstvu i ruralnom razvoju.

Tekući projekt T100005 obnova društvenih domova u vlasništvu općine planiran je sa 90.000,00 kuna za 2020. godinu i 87.300,00 kuna za 2021., a 116.479,29 kuna za 2022. godinu.

Program 10001 OSTALA KAPITALNA ULAGANJA sastoji se od Kapitalni projekt K1000001 Otkup zemljišta planiran je za 2020. u iznosu 100.000,00 kn.

Program 1002 PROGRAMI NA SANACIJI SMETLIŠTA

Kapitalni projekt K100001 Sanacija smetlišta planiran je u iznosu 5.229.923,75 kuna za 2020. godinu, te se iste godine očekuje i završetak projekta.

Program 1000 GEODETSKO KATASTARSKA IZMJERA sadrži Aktivnost A100001 Geodetsko-katastarska izmjera planirana sa 5.000,00 kn za 2020. godinu.

Aktivnost A100003 Sudske pristojbe planirana je sa 4.000,00 kn za 2020. godinu.

Program 1000 ŠKOLSTVO sastoji se od sljedećih aktivnosti:

Aktivnost A100001 Poklon paketi planirana je sa 6.000,00 kn za 2020. godinu, a odnosi se na darivanje predškolske djece, te djece od 1-4 razreda za blagdan Svetog Nikole.

Aktivnost A100002 Tekuće donacije školi planirana je za 2020. godinu u iznosu 43.823,83 kn, cilj aktivnosti je pomoć školi u ostvarivanju što kvalitetnijih nastavnih programa u osnovnoškolskom obrazovanju.

Aktivnost A100004 Stipendije i školarine planirana je sa 120.000,00 kuna, cilj aktivnosti je dodjela stipendija za omogućavanje nastavka školovanja, odnosno fakulteta, te doprinos jačanju obrazovanosti mještana općine.

Aktivnost A100005 Sufinanciranje cijene prijevoza studenata je potpora Općine planirana u iznosu 6.000,00 kn za 2020., 2021.-6.000,00., i 2022.-5.820,00kn.

Aktivnost A100012 Sufinanciranje udžbenika i ostalih dopunskih nastavnih sredstava planirana je sa 150.000,00 kuna za 2020. godinu. Cilj je omogućiti osnovnoškolcima besplatne radne bilježnice i likovne mape u cilju podržavanja obrazovanja.

Kapitalni projekt K100003 Izgradnja Školske sportske dvorane Sveti Ivan Žabno planirana je sa 3.750.000,00 kuna za 2020. godinu i 3.750.000,00 kuna za 2021. godinu. Cilj ovog projekta je  poboljšanje materijalnih uvjeta u OŠ „Grigor Vitez“ Sveti Ivan Žabno, povećanje pedagoškog standarda na području Svetog Ivana Žabna, poboljšanje kvalitete nastave tjelesnog odgoja. Projekt se provodi u suradnji sa Koprivničko-križevačkom županijom koja će financirati 50% sredstava, dok će 50% financirati Općina Sveti Ivan Žabno.

Tekući projekt T100001 Dječje igralište planiran je u iznosu 90.000,00 kn za 2020. godinu za uređenje dječjih igrališta na području općine.

Tekući projekt T100002 Naknada logopedu za rad s djecom planiran je u iznosu 40.000,00 kn za 2020. godinu. Cilj projekta je pomoć djeci s teškoćama u govornom području, odnosno unaprijediti i poboljšati djetetove komunikacijske vještine.

Tekući projekt T1000003 Nagrade učenicima osnovne škole planirana je sa 15.000,00 kuna, cilj projekta je poticanje natjecanja i smotri koje se organiziraju od školske do državne razine jer je to predstavljanje rezultata rada, znanja, vještina, sposobnosti i kompetencija učenika/ca na određenom području kao poticanje i motiviranje na sudjelovanje te njihovo međusobno natjecanje.

Program 1001 PREDŠKOLSKOG ODGOJA planiran je po aktivnostima:

Aktivnost A100001 Financiranje redovne djelatnosti planirana je u iznosu 117.221,84 kn za 2020., 2021. godinu 113.705,18., 2022. -112.532,97 kuna u cilju zadržavanja postojećeg broja stručnih zaposlenika u skladu s državnim pedagoškim standardom koji će svojim radom omogućiti provođenja redovnih djelatnosti ustanove i posebne programe.

Cilj predškolskog odgoja je holističkim pristupom postići takvo okruženje koje će

svojom kvalitetom osigurati optimalne uvjete življenja, učenja, odgoja i razvoja djece u

predškolskoj ustanovi. Cilj programa predškole je adaptacija i socijalizacija djece u odgojno-obrazovnim skupinama kako bi se pripremili za polazak u osnovnu školu.

Aktivnost A100004 Opremanje dječjeg vrtića planirano je za 2020. godinu iznosom od 453.350,00 kuna jer je planiran završetak izgradnje vrtića.

Aktivnost A100006 Sredstva za osnivanje i početak rata javne ustanove dječjeg vrtića planirana je sa 100.000,00 kuna u 2020. godini.

Kapitalni projekt K100003 Izgradnja dječjeg vrtića planirana je u iznosu 4.310.000,00 kn za 2020. godinu kada je planiran i završetak projekta kandidiranog na podmjeru 7.4., odnosno tip operacije 7.4.1. „Ulaganja u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu“.

Program 1002 SUFINANCIRANJE SPORTA, KULTURE I RELIGIJE planiran je od 2020.-2022 iznosima od 487.000,00 kn za 2020. godinu, 482.290,00 kn za 2021. i 499.520,00 kn za 2022. godinu, a sastoji se od sljedećih aktivnosti:

Aktivnost A1000008 Etnografska zbirka planirana je iznosom od 2.000,00 kn za 2020. godinu, Aktivnost A100001 Gradska knjižnica planirana je sa 18.000,00 kuna za korištenje bibliobusa, aktivnost

A1000013 Tekuće donacije vjerskim zajednicama planirana je za 2020. godinu sa 64.000,00 kn, za 2021. godinu 62.440,00 kn, za 2022. godinu 61.440,00 kn,

Aktivnost A1000015 Gradski muzej Križevci za arheološka iskapanja planirano je 3.000,00 za 2020. godinu.

Aktivnost A1000017 Sredstva za sport planirana su za 2020. godinu sa 300.000,00 kn, odnosno 300.000,00 kn za 2021. i 320.000,00 kn za 2022. godinu.

Cilj aktivnosti: Osiguranje uvjeta za bavljenje sportom kao društvenom djelatnošću od posebnog interesa koja doprinosi zdravom životu, promicanju pozitivnih životnih vrijednosti i stvaranju pozitivnog natjecateljskog ozračja.

Kapitalni projekt K100001 Kapitalne donacije vjerskim zajednicama planiran je iznosom 100.000,00 kn za 2020. godinu, 2021. godinu 97.000,00 kuna, plan za 2020. je 96.000,00 kn, a odnosi se na očuvanje kulturne baštine našeg kraja kroz obnovu kapelica i crkava.

Program 1003 SUFINANCIRANJE UDRUGA, Aktivnost A100004 Sufinanciranje projekata i programa udruga – kultura planirana je iznosom od 50.000,00 kn što će dobivati udruge na području općine koje se prijave na natječaj.

Program 1004 Program potpora u obrazovanju planiran ja sa 174.000,00 kn, Aktivnost A100001 Sufinanciranje smještaja u vrtić planirana je sa 174.000,00 kn za 2020. godinu.

Program 1000 PROGRAM SOCIJALNE SKRBI I ZDRAVSTVA

Aktivnost A100001 Briga o starijim osobama i umirovljenicima odnosi se na putne troškove geronto domaćice koja brine o starijim i nemoćnim osobama, također i sufinaciranje plaće koju refundiramo Crvenom križu Križevci, planirana je u iznosu 23.013,96 kuna za 2020. godinu.

Aktivnost A100002 Briga o socijalno ugroženim skupinama planirana je sa 15.000,00 kn za 2020. godinu.

Ova aktivnost odnosi se na sve oblike socijalnih pomoći koje će se sukladno Programu

javnih potreba u socijalnoj skrbi na području Općine Sveti Ivan Žabno za 2020. godinu dodjeljivati građanima i kućanstvima u socijalno-zaštitnoj potrebi.

Aktivnost A100006 Pomoć obiteljima i kućanstvima – ogrjev planirana je u iznosu 17.100,00 kuna kroz godine.

Cilj navedenih aktivnosti je isplata pomoći za ogrjev građanima i kućanstvima koji trenutno

nisu u mogućnosti financijski skrbiti o sebi i svojim obiteljima.

Aktivnost A100007 Provođenje natalitetnih mjera planirana je u iznosu 70.000,00 kn, odnosi se na porodiljne naknade koje isplaćuje općina u iznosu 2.000,00 kn po rođenom djetetu.

Aktivnost A100008 Sufinanciranje zdravstvene zaštite planirana je u iznosu 96.510,00 kn za 2020. godinu, a odnosi se na sufinanciranje dežurstva Ljekarne Križevci u planiranom iznosu od 6.510,00 kn i deratizacije i dezinsekcije radi očuvanja zdravlja ljudi koja se jednom godišnje provodi na području općine, a planirana je iznosom od 90.000,00 kn.

Program 1001 PROGRAMI HUMANITARNIH UDRUGA planiran je iznosom od 85.000,00 kn za 2020. godinu, a sadrži: Aktivnost A100001 Ostale humanitarne aktivnosti planirani iznos 70.000,00 kn za 2020. godinu, odnosi se na tekuće donacije Crvenom križu po zakonskoj obavezi i Aktivnost A100002 Zaštita socijalno osjetljivih kategorija društva planirana je u iznosu 15.000,00 kn za 2020. godinu.

Program 1000 Poticanje poljoprivrednih gospodarstva i poljoprivrede sastoji se od aktivnosti:

Aktivnost A100002 Pomoć za ublažavanje posljedica od elementarnih nepogoda planirana je sa 2.000,00 za 2020. godinu.

Tekući projekt T10003 Izrada lokalne razvojne strategije planiran je sa 6.000,00 kn za 2020. godinu. Navedeni iznos doznačuje se LAG-u „Prigorje“.

Program 1000 Zaštita od požara i spašavanje planiran je za 2020. godinu iznosom od 565.500,00 kn, a obuhvaća:

Aktivnost A100001 Ostale tekuće donacije-VZ Sveti Ivan Žabno, plan za 2020. godinu 420.000,00 kn, što je zakonska obveza

Aktivnost A100002 Civilna zaštita planirana je za 2020. sa 8.000,00 kn,

Aktivnost A100003 Financiranje Hrvatske gorske službe spašavanja planirana je iznosom od 10.000,00 kn.

Aktivnost A100004 Plan zaštite od požara planiran je sa 20.000,00 kuna za 2020. godinu

Aktivnost A100005 Ostale tekuće donacije u naravi-vatrogasna oprema planirana je sa 100.000,00 kn za 2020. godinu.

Aktivnost A100006 Izrada procjene rizika od velikih nesreća planirana je sa 7.500,00 kuna za 2020. godinu.

Program 1000 DRUŠTVENI DOMOVI sastoji se od:

Aktivnosti A100002 Rasvjeta u društvenim domovima koja je planirana iznosom 75.000,00 kn za razdoblje 2020. godine i Aktivnosti A100003 Tekuće i investicijsko održavanje društvenih domova koje je za 2020. godinu planirano sa 160.697,40 kuna, za 2021. 252.876,48 kn i za 2022. 377.309,50 kuna.

Program 1012 ZAŠTITA I ZBRINJAVANJE ŽIVOTINJA

Aktivnost A100012 Higijeničarska služba i zaštita životinja planirana je sa iznosom od 20.000,00 kn za 2020. godinu. Program se odnosi na provedbu Zakona o zaštiti životinja.

Program 1012 NABAVA OPREME

Aktivnost A101202 Komunalna oprema za održavanje javnih površina planirana je sa iznosom 350.000,00 kn za 2020. godinu. Cilj je održavanje javnih i zelenih površina u smislu čišćenja, sadnje cvijeća i drveća, te ostali hortikulturni radovi što će stanovnicima omogućiti zdraviji i kvalitetniji život.

Program 1001 ZAŠTITA OKOLIŠA

Aktivnost A100001 Nabava spremnika za odvojeno prikupljanje otpada planirana je sa 70.000,00 kuna za 2020. što iznosi 15% sredstava koje općina treba osigurati u proračunu da bi se dobili spremnici koje po provedenom natječaju dostavlja Fond za zaštitu okoliša i energetsku učinkovitost. Natječaj je poništen u 2019. godini pa se sredstva ponovo planiraju u 2020.-toj godinu, cilj je stanovnicima općine osigurati sortirani odvoz smeća, te jačanje svijesti o zaštiti okoliša razvrstavanjem i prikupljanjem otpada koji se može koristiti u daljnjoj preradi.